सभी दल लगा रहे दूसरों के खेमे में सेंध
विधानसभाचुनाव 2017 से पहले राजनीतिक दलों में दूसरे दलों के दिग्गजों को शामिल करने की होड़ लगने लगी है। पंजाब में अपनी पकड़ मजबूत करने के लिए आम आदमी पार्टी ने शिअद के कई दिग्गजों के साथ कांग्रेसी नेताओं से संपर्क साधने की मुहिम तेज कर दी है।
इसी कड़ी में पंजाब में कांग्रेस के मुखर नेता सुखपाल खैरा के आम आदमी पार्टी (आप) में शामिल होने के बाद राज्य के विपक्षी दल कांग्रेस ने दावा किया है कि अकाली दल के 31 नेता कार्यकर्ता, जबकि आप के 21 नेता कार्यकर्ता कांग्रेस में शामिल हुए हैं। इसमें खास बात यह है कि पार्टी छोड़ने वाले अकाली नेता संगरूर मोगा जिले से हैं।
आपअंदरखाते कई नेताओं से साध रही संपर्क
आमआदमी पार्टी ने अब तक कांग्रेस के साथ चल रहे पीपीपी के प्रधान पूर्व वित्तमंत्री मनप्रीत सिंह बादल को आप में शामिल करने के लिए प्रयास तेज कर दिए हैं। पार्टी के नेता तो इस मामले में सहमति बनने माघी मेले में इस बाबत घोषणा करने तक का दावा कर रहे हैं। वर्तमान में आप संगरूर, फरीदकोट, पटियाला में मजबूत स्थिति में है जबकि बठिंडा, मुक्तसर में अपनी पैठ मजबूत करने के लिए मनप्रीत बादल को आप में शामिल कर मैदान में उतारा जा सकता है। इसी तरह आप बठिंडा में शिअद के एक खेमे से नाराज चल रहे बागी नेताओं को भी टोपी पहना सकती है। इसके लिए आप के वर्कर लाइन पार क्षेत्र में बागी तेवर दिखाने वाले चमकौर मान सहित शिअद के नाराज सैकड़ों वर्करों के संपर्क में है।
माघी मेले में हो सकता है बड़ा उलटफेर
सभीराजनीतिक दल 14 जनवरी को श्री मुक्तसर साहिब में होने वाली माघी मेले में बड़े उलटफेर की तैयारी कर रहे हैं। आप के प्रदेश संयोजक संजय सिंह का कहना है कि आम आदमी पार्टी पंजाब में सरकार बनाएगी। कई दिग्गज उनके संपर्क में है। कांग्रेस के वरिष्ठ नेता विधायक सुनील जाखड़ का कहना है कि किसी भी दल का नेता कांग्रेस में आना चाहता है तो उसका स्वागत किया जाएगा। कांग्रेस के संपर्क में शिअद आप के दर्जनों बड़े नेता है।
शिअद नेताओं पर आप में घुसपैठ का दबाव
शिअदके बड़े नेता लगातार आप पर हमले कर रहे हैं। इसमें केंद्रीय मंत्री हरसिमरत कौर बादल ने तो बठिंडा में यहां तक कहा कि आप बिखरा दल है। वहीं दूसरी तरफ शिअद के नेता आप वर्करों से लगातार संपर्क साध रहे हैं। इसका खुलासा डिप्टी सीएम सुखबीर बादल ने हाल में ही कहा था कि कांग्रेस के साथ आप के कई नेता शिअद में आना चाहते हैं।
कांग्रेस ने भी दूसरे दलों के नेताओं पर दाव खेला
हालही में मालवा से कांग्रेस में शामिल हुए लोगों में एसजीपीसी (शिरोमणि गुरुद्वारा प्रबंधक कमेटी) के पूर्व सदस्य इंदर मोहन सिंह भी शामिल है। पंजाब के पूर्व मुख्यमंत्री कैप्टन अमरिंदर का कहना है कि कांग्रेस की पंजाब इकाई फरवरी-मार्च 2017 में होने वाले विधानसभा चुनाव से काफी पहले उम्मीदवार घोषित करने का दबाव डालेगी। इसके लिए राज्य इकाई का पुनर्गठन किया जा रहा है। पूर्व केंद्रीय मंत्री मनीष तिवारी, जगमीत सिंह बरार, लाल सिंह सुनील जाखड़ जैसे पार्टी के वरिष्ठ नेताओं से घिरे अमरिंदर सिंह पार्टी में कई नए चेहरों को लाना चाहते हैं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva